Pan troglodytes

O chimpancé ( (Blumenbach, 1775) Groves, C. P. (2005). Wilson, D. E.; Reeder, D. M. (eds.). Mammal Species of the World: A Taxonomic and Geographic Reference. Baltimore: Johns Hopkins University Press. p. 183. ISBN 0-801-88221-4.) ye un mamifero d'a orden d'os Primates y familia Hominidae que ye o parient vivo mas amanau d'os humans. Lo chimpancé ye cubierto de pelo negro y gruixudo, pero tien a cara, os didos d'as mans y os piez, as palmas d'as mans y as plantas d'os piez espullaus. Ye mas gran y mas robusto que o bonobo, pesa 40–70 kg pa os masclos y 27–50 kg pa as fembras y mide de 120 a 150 cm .

Lo chimpancé vive en grupos que vareyan en grandaria de 15 a 150 miembros, encara que os individuos viacheyan y s'alimentan en grupos muito mas chicoz mientres o día. A especie vive en una estricta hierarquía dominada per os hombres, an as disputas por un regular se resuelven sin necesidat de violencia. Cuasi totas as poblacions de chimpancés s'han rechistrau fendo servir ferramientas, modificando tochos, penyas, hierba y fuellas y utilizando-las pa cazar y adquirir miel, termitas, fornigas, nueces y augua. Tamién s'ha trobau que a especie creya tochos esmolaus pa travesar chicoz mamifers. O suyo periodo de chestación ye de ueito meses. Lo bebé s'esveza arredol d'as tres anyadas d'edat, pero por un regular mantiene una relación amanada con a suya mai mientres cuantos anyos mas.

Lo chimpancé figura en a Lista Roya de l'IUCN como especie en periglo d'extinción. S'estiman entre 170.000 y 300.000 individuos en a suya aria de distribución. As mayors menazas pa os chimpancés son a perda d'habitat, a caza furtiva y as malotías.

 Subspecies 
Pan troglodytes troglodytes.
Pan troglodytes verus.
Pan troglodytes vellerosus.
Pan troglodytes schweinfurthii.

 Referencias 

 Vinclos externos 

Troglodytes